Държавен вестник, бр. 64, 2024 г., стр. 23

БРОЙ  64	
Д Ъ Р Ж А В Е Н  В Е С Т Н И К 	
СТР.  23   
ал. 4 от Закона за закрила на детето предста­
вянето се извършва от дирекция „Социално 
подпомагане“.
2. В ал. 4 думите „при необходимост“ се 
заличават.
§ 15. В чл. 14 думата „доставчика“ се заменя 
с „общината или лицето“, а накрая се поставя 
запетая и се добавя „като в случаите по чл. 34а, 
ал. 4 от Закона за закрила на детето заявле­
нието е до дирекция „Социално подпомагане“.
§ 16. В чл. 15 се правят следните изменения 
и допълнения:
1. Досегашният текст става ал. 1 и в нея, в 
основния текст думата „Доставчикът“ се заменя 
с „Общината или лицето“.
2. Създава се ал. 2:
„(2) В случаите по чл. 34а, ал. 4 от Закона 
за закрила на детето становището по ал. 1 се 
изготвя от дирекция „Социално подпомагане“.“
§ 17. В чл. 16 се правят следните изменения 
и допълнения:
1. В ал. 1 след думата „взема“ се добавя 
„предвид“, а думите „доставчика по чл. 4, ал. 1, 
работещ“ се заменят с „общината или лицето 
по чл. 4, ал. 1, работещи“.
2. Създава се нова ал. 2:
„(2) Изборът по ал. 1 се извършва въз ос­
нова на:
1. плана за действие по чл. 16а от ППЗЗДет;
2. оценката на потребностите на детето и 
на възможността на приемното семейство да 
посрещне неговите нужди;
3. преценка от страна на социалния работ­
ник на възрастовата разлика между детето и 
приемния родител към момента на настаняване;
4. близостта на детето до биологичното му 
семейство и разширения му семеен кръг, в 
случай че това е в негов интерес;
5. инфраструктурата на населеното място, 
в което живее приемното семейство, и нали­
чието на здравни, образователни, социални и 
други услуги.“
3. Досегашната ал. 2 става ал. 3.
4. Досегашната ал. 3 става ал. 4 и в нея 
думите „план, разработен съвместно от дирек­
ция „Социално подпомагане“, доставчика по 
чл. 4, ал. 1 и приемното семейство“ се заменят 
с „плана по чл. 16а от ППЗЗДет, в който се 
включват дейности за взаимно опознаване на 
детето и приемното семейство чрез срещи на 
детето с приемното семейство и посещения на 
детето в жилището на приемното семейство“.
5. Досегашната ал. 4 става ал. 5 и в нея 
думите „ал. 2“ се заменят с „ал. 3“.
6. Досегашната ал. 5 става ал. 6 и в нея 
думите „ал. 4“ се заменят с „ал. 5“.
7. Досегашната ал. 6 става ал. 7.
8. Създава се ал. 8:
„(8) Придружаването и предаването на дете 
при настаняването му в приемно семейство 
се извършва от дирекция „Социално подпо­
магане“.“
§ 18. Създава се чл. 16а:
„Чл. 16а. (1) Преди настаняване на детето в 
приемно семейство дирекция „Социално под­
помагане“ задължително извършва оценка на 
потребностите му по чл. 23, ал. 2 от ППЗЗДет, 
с изключение на случаите на спешно настаня­
ване, когато оценката се извършва от дирекция 
„Социално подпомагане“ по новия настоящ 
адрес на детето в срок до 10 дни от издаването 
на заповедта за настаняване на детето.
(2) Оценката на потребностите по ал. 1 се 
актуализира периодично от дирекция „Соци­
ално подпомагане“ съвместно с общината или 
лицето по чл. 4, ал. 1 при необходимост и/или 
при промяна в обстоятелствата, но най-малко 
веднъж на 6 месеца.
(3) Въз основа на оценката на потребностите 
общината или лицето по чл. 4, ал. 1 съвместно 
с дирекция „Социално подпомагане“ и при­
емното семейство разработват план за грижи, 
който се съгласува с детето в съответствие с 
възрастта и степента му на развитие, ако това 
не противоречи на интересите на детето и не 
нарушава правата му, като в случаите по чл. 34а, 
ал. 4 от Закона за закрила на детето планът 
за грижи се изготвя от дирекция „Социално 
подпомагане“.
(4) Планът за грижи по ал. 3 се разработва 
в съответствие с плана за действие по чл. 16а 
от ППЗЗДет, като при съставянето му активно 
се проучват и вземат предвид индивидуалните 
потребности и желания на детето и всяка от 
разработените дейности е съобразена с неговия 
най-добър интерес.
(5) В плана за грижи се включват дейности за:
1. осигуряване на сигурна и безопасна среда 
за правилното физическо, нравствено, психи­
ческо и емоционално развитие на детето;
2. недопускане на насилие, злоупотреба, 
пренебрегване, нехуманно отношение или 
дискриминация;
3. осигуряване на подходящи здравни гри­
жи – въз основа на препоръките на общопрак­
тикуващия лекар на детето;
4. осигуряване на подходяща форма на обра­
зование/обучение и подкрепа в образователния/
обучителния процес;
5. подкрепа за придобиване на умения за 
самостоятелен начин на живот и вземане на 
самостоятелни решения;
6. поощряване и развитие на талантите и 
способностите на детето;
7. изграждане на позитивни взаимоотноше­
ния в семейството;
8. продължаване на образованието, профе­
сионално ориентиране и подкрепа за включване 
в курсове за професионално обучение според 
нуждите и възрастта на децата/младежите;
9. подкрепа чрез социални услуги;
10. формиране и поддържане на идентичност;
11. други дейности в зависимост от потреб­
ностите, желанията и интереса на детето.